runetrust/blame-folketinget-dk huggingface dataset:
Finn Sørensen (EL), 2012-08-20:
Dansk Folkeparti har jo været med til de forringelser, som jeg lige nævnte her, så jeg ville da bare blive så vældig, vældig glad, hvis vi kunne få et klart tilsagn om, at Dansk Folkeparti ud fra det udmærkede princip om ikke at ville øge forskellene, ville støtte Enhedslisten, sådan at vi får skrabet 90 mandater sammen for at få rettet op på de her ting; ja, der skal lidt mere til, men det er da en god begyndelse.
Henrik Sass Larsen (S), 2002-03-20:
Men det, jeg blot ville have Venstres ordfører til at bekræfte i forlængelse af, hvad ministeren også har sagt, er, at man har sagt: Vupti, nu er denne ene procent, som skal betales, ikke længere en skat, nu er den lige pludselig opsparing, og så er den heller ikke med i skattetrykket. Det vil sige, at så kan man lige pludselig godt begynde at bruge den, hvis man skal til at hente penge ind.
Lars Løkke Rasmussen (V), 2009-04-16:
Derfor vil jeg - uden at det skal være nogen nytårstale, for det er det netop ikke - lægge mig i kølvandet på min forgænger og sige, at hvis Færøerne ønsker et andet forhold til Danmark end det, Færøerne aktuelt har, så løber man en åben dør ind, men den kan kun åbnes fra den færøske side, for vores grundsynspunkt er sådan set det, at vi har et stærkt og rigt rigsfællesskab, og det ønsker vi at stå ved.
Rasmus Jarlov (KF), 2021-05-18:
Vi har fundet en god balance, hvor der er meget stor frihed for Færøerne og Grønland, og hvor kun de områder, som bedst løses sammen, bliver løst af rigsfællesskabet, mens langt de fleste opgaver og beslutninger bliver løst og besluttet lokalt på Færøerne og i Grønland.
Per Clausen (EL), 2008-01-31:
Men jeg er nødt til at sige, at når vi nu skal belæres om, at det forholder sig sådan, at transport over vand er mere miljøskadeligt end transport med lastvogne, er det i hvert fald udtryk for en ganske ny viden, som jeg er sikker på at vi kan bruge meget tid på efterfølgende at studere.
Søren Søndergaard (EL), 2016-05-27:
Jeg ved ikke, om jeg skal forstå det på den måde, men synes hr. Martin Lidegaard egentlig ikke, det er en meget alvorlig sag, at danske myndigheder, der er blevet kontaktet af folk, som har et unikt kendskab til den her katastrofe, og som meddeler, at de godt vil afhøres af norske myndigheder, så lader være med at sende beskeden videre til de norske myndigheder?
Tina Nedergaard (V), 2010-04-22:
Altså, hvis man ser på de tre lovforslag, vi lige er kommet igennem nu her, er det jo sådan, at 10.-klasses-forslaget giver en mulighed for, at man har de 20 ugers fleksibilitet inden erhvervsuddannelserne, altså at man kan begynde at snuse til dem allerede der.
Morten Messerschmidt (DF), 2020-06-16:
Derfor må jeg sige, at det er dybt afslørende at høre venstrefløjens floromvundne snak om indfødsret, som jeg tror egentlig grundlæggende handler om, at de ikke har forstået, hvor dybtfølt og indgroet dansk historie og kultur det her er, og at vi selvfølgelig har lige så stor ret til at stemme nej, som hr. Peder Hvelplund og Rasmus Stoklund har til at stemme ja.
Carsten Bach (LA), 2025-05-28:
Særlig lige i forhold til den sidste bemærkning kunne jeg egentlig godt tænke mig at høre om ministerens holdning nu, hvor der er et forøget behov for kampkraft i forsvaret, og det er påtrængende, altså om opgaven med helikopterredningsberedskabet faktisk vil være i en kategori, hvor det kunne være en mulighed at tildele opgaven direkte til en privat aktør, der har gode erfaringer med at drive helikopterredningsberedskab i forvejen.
Eigil Andersen (SF), 2012-12-13:
Men det er jo sådan, at man indgår i en helhed, også i en politisk helhed, og der er konklusionen så blevet, at man ikke vil pålægge private og offentlige arbejdsgivere den her udgift på 400 mio. kr., bl.a. fordi det vil koste arbejdspladser, hvad jeg også nævnte i min tale.
Hans Peter Baadsgaard (S), 2001-04-05:
De faglige uddannelser giver jo også adgang til akademiuddannelserne, så der er god sammenhæng mellem de faglige uddannelser og akademiuddannelserne, og på den måde vil hele den uddannelsessektor virke mere tillokkende for de unge, og det er en udvikling, som vi som sagt støtter meget.
Lars Løkke Rasmussen (V), 2019-03-12:
Det er en anden tilgang, og det skal så sætte sig i en ny paragraf i straffeloven, som man skal vare sig for bare lige at hælde ud af ærmet, for fru Pernille Skipper ved udmærket også godt med fru Pernille Skippers egen baggrund, at 1-2-4, så rejser der sig det her spørgsmål om, hvordan vi så også varetager retssikkerheden og undgår at komme ud i noget med omvendt bevisbyrde.
Christian H. Hansen (DF), 2001-01-09:
om bl.a. mælkeproducenternes overtrædelse af regler om celletal i mælk, og jeg tror faktisk ikke, at der var ret mange, der på det tidspunkt var uenige i, at det ikke direkte var relevante forbrugeroplysninger, der kom ud af det, da en mælkeproducent stod bag nogle forkerte celletal. Det er også en af de ting, der jo er lagt op til i lovforslaget, og det er en af de ting, der har været drøftet meget.
Lisbeth Bech-Nielsen (SF), 2022-12-20:
– en bekymring for vores ejendomsvurderingssystem, der er blevet udskudt igen og igen, og mit spørgsmål er: Deler skatteministeren den ret dybe bekymring, som jeg hører blive udtrykt fra flere partier her i Folketinget, om, hvorvidt vi overhovedet får et ejendomsvurderingssystem op at stå, som svarer til de forventninger og det, vi har lovet landets boligejere og egentlig befolkningen som et hele, fordi det her er et område, der har så stor effekt på samfundsøkonomien?
Ellen Trane Nørby (V), 2017-05-17:
Jeg er som sagt helt med på, at der er en række verserende sager på området, sager, som ofte er opstået som resultat af uenigheder mellem myndighederne om bevillingsansvar, og der er også blevet svaret på en række spørgsmål til Folketinget netop i forbindelse med det her såkaldte afgrænsningscirkulære, som jo klart siger, at det ikke er borgeren, der skal i klemme, for så skal myndighederne bevilge det, og så kan man så efterfølgende tage slagsmålet kommune og region imellem.
Kristian Jensen (V), 1998-05-06:
Dermed skal vi også være klar til at trække jernnæven længere og længere tilbage og forhåbentlig på et tidspunkt kunne lægge den helt til omsmeltning og genbrug. Hastigheden af og beslutningen om en eventuel senere afvikling af de mange specifikke reguleringer er naturligvis ikke noget, vi kan træffe bestemmelse om her i dag.
Ole Sohn (SF), 2001-09-06:
Vi siger så til gengæld, at vi så måske må korte lidt i ydelsesperioden, sådan at tingene kommer til at hænge sammen, men vi mener, det er et vigtigt signal at give også til de lavtlønnede, at vi også mener, at de både har krav på og behov for en børnepasningsorlov.
Line Barfod (EL), 2010-04-20:
Der er det bare, jeg spørger: Hvorfor mener Dansk Folkeparti, at man her ikke skal se på folks betalingsevne, når de skal betale tilbage, mens DF mener, at når det gælder restskat – og her kan der også være masser af forskellige grunde til, at folk ikke har betalt den skat, de skulle – skal man se på den enkeltes betalingsevne, i forhold til om de har råd til at betale tilbage i den takt, der kræves?
Anders Fogh Rasmussen (V), 2006-12-05:
Lad mig bare nævne, at to amerikanske ambassader i Østafrika blev terrorbombet i 1998, et amerikansk krigsskib blev udsat for et terrorangreb i 2000, og så husker vi selvfølgelig alle det forfærdelige terrorangreb den 11. september i New York, som alt sammen var før, nogen havde iværksat aktioner mod Afghanistan eller Irak eller andet.
Brigitte Klintskov Jerkel (KF), 2024-12-05:
Jeg kunne faktisk godt tænke mig at høre ordføreren, i stedet for at ordføreren står og skælder ud og banker hånden ned i bordet, hvilket jeg synes er pinligt, præsentere, hvad Radikale Venstre så har af løsninger på problemet i den dagligdag, som naboerne til Kærshovedgård lever i.
Ellen Trane Nørby (V), 2015-11-18:
Det er dog en udvikling, der først og fremmest er sket i årene 2010 og 2011, og det har ikke været en forudsætning for implementeringen af folkeskolereformen, der blev vedtaget under spørgerens partis regeringsledelse, at der skulle ansættes flere lærere i folkeskolen.
Eyvind Vesselbo (V), 2002-05-28:
Så vil jeg sige, at det, den her debat jo har vist, er, at de, der ikke stemmer for dette lovforslag, siger nej til udvikling på landet, nej til, at en medhjælper kan bo i nærheden af sit arbejde, nej til, at ældregenerationen kan bo på gården, hvis de ønsker det, nej til, at vi udnytter boliger, der ellers står tomme og måske forfalder, nej til, at vi bruger vores bygninger, nej til, at vi bruger ressourcerne, vi har taget fra jorden, på en bæredygtig måde,
Karsten Nonbo (V), 2011-02-04:
Så har jeg et andet spørgsmål: Når fru Line Barfod siger, at der så bare er en masse vidner, der skal have politibeskyttelse, er fru Line Barfod klar over, at det koster syv årsværk bare at beskytte et enkelt vidne med en politimand hele døgnet?
Thor Pedersen (V), 2004-12-09:
Hvis vi tager finansloven, der ligger til behandling her, som den nu ligger med ændringsforslag, plus de kommuneaftaler, der er indgået, så får vi præcis en vækst på 0,5 pct. Når den er 0,6 pct., så er det, fordi vi har lagt de faktiske budgetter ind, som vi nu kender i kommunerne.
Helge Adam Møller (KF), 2001-03-01:
Det får mig til at sidde og tænke på, at nu har jeg boet i Danmark i langt over 50 år, og i de sidste 46 år har der mellem Danmark og Sverige og Norge og Finland og Island eksisteret nøjagtig den ordning, som man nu indfører. Der har været grænser, men der har ikke været kontrol på grænsen, og mig bekendt har ragnarok endnu ikke ramt de fem nordiske lande.
Kristian Thulesen Dahl (DF), 2000-04-04:
På nuværende tidspunkt er vi mest til at undlade, ligesom en række andre partier, at stemme til det her beslutningsforslag, også efterfølgende til aktstykket i Finansudvalget, men vi vil selvfølgelig følge sagen tæt, og vi vil også selv stille supplerende spørgsmål med baggrund i det her beslutningsforslags videre behandling.
Lene Espersen (KF), 2003-05-28:
Når nu der rejses spørgsmålet om, hvorvidt der er lagt begrænsninger for kommissionens arbejde, så går jeg ud fra, at der sigtes til de drøftelser om udkastet til kommissorium, som jeg har haft med spørgeren bl.a. i forbindelse med et samråd i Folketingets Retsudvalg.
Ole Vagn Christensen (S), 1999-12-02:
Nu har jeg jo selv været tillidsmand gennem 18 år, og dér havde jeg jo stort set mine medlemmer samlet på slagteriet, og dér må jeg jo klart konstatere, at dér oplevede vi, at der var en fantastisk stor opbakning, også i forbindelse med generalforsamlinger og andre besluttende møder.
Peter Kofod (DF), 2025-01-29:
Så det er selvfølgelig et kæmpeproblem, at man har de her helt, helt enorme svingninger, og jeg tror, smertegrænsen jo var i december sidste år, i forbindelse med at jeg stillede det første spørgsmål, hvor elprisen for mange var på omkring 11 kr. pr. kW.
Kristian Jensen (V), 2008-04-14:
Det er til gavn for dem, for det betyder naturligvis, at de kan benytte sig af det, når det passer ind i deres hverdag, og det er til gavn for os, for det er med til at muliggøre, at vi rent faktisk kan gennemføre den effektivisering - også på personalesiden - af SKAT, som der er lagt op til.
Karina Adsbøl (DF), 2019-12-10:
SF's ordfører siger jo, at det med økonomi handler om, at borgerne får den rette støtte og hjælp i første omgang, og det er jeg da fuldstændig enig i, men hvordan sikrer vi, at man får den rette støtte og hjælp i første omgang, som man er berettiget til?
Steen Gade (SF), 2005-03-04:
Det er jo ikke pjatværk, og når man laver nogle regler som de her, som er ganske restriktive, og som jeg også mener er nødvendige på mange måder – det er også nødvendigt, at vi arbejder sammen om dem i Europa – skal vi jo være meget opmærksomme på, at nogle af de bestemmelser ikke kan misbruges, og at der overhovedet ingen risiko er for det.
Elisabeth Arnold (RV), 1998-04-01:
Jamen jeg redegjorde jo netop for, at man godt kunne forestille sig, at et EU-medlemskab og et ja til Amsterdamtraktaten er kombineret med et nej til Schengenaftalen, for den konstruktion, som Irland og England har, er netop den: De er ikke medlemmer af Schengenaftalen, men de er medlemmer af EU, og begge lande vil tiltræde Amsterdamtraktaten, men ingen af landene tiltræder Schengenaftalen.
Kim Behnke (FRI), 2001-02-07:
Hvis bare konsekvensen af det her kunne være, at når skattemyndighederne har en risiko for, at der altså skal ydes 100 pct.s godtgørelse, når borgeren får ret, så gør de nogle procesøkonomiske overvejelser, hvor de siger: Lad os lige gå sagen igennem én gang til, inden vi rejser den.
Hans Christian Schmidt (V), 2016-02-24:
Og vi har altså fundet det, vi lige har lovet, nemlig en start på landevejsprincippet, og det synes jeg faktisk er flot, særlig når jeg tænker på, at det i hvert fald overhovedet ikke var noget, vi overtog, for der lå ikke en aftale og der var ingen penge afsat.
Holger K. Nielsen (SF), 2012-11-22:
Jamen som jeg siger, er det sådan, at man på den ene side har en afgift, som man forestiller sig vil forbedre folkesundheden, og på den anden side har man så nogle konsekvenser af den – det kan handle om job og administrativt besvær – og de to hensyn skal man veje op i forhold til hinanden.
Lene Espersen (KF), 2013-04-11:
Den diskussion synes Det Konservative Folkeparti er både vigtig og principiel, og her synes vi det er vigtigt at understrege, at folkeretten skal overholdes, samtidig med at vi selvfølgelig skal være åbne over for, at vi skal tage de nye teknologier, der bliver udviklet, i anvendelse, hvis de kan beskytte vores soldater mod tab af liv eller alvorlige kvæstelser.
Jakob Axel Nielsen (KF), 2005-11-25:
Hvis hr. Morten Homann med statssubsidiering mener rentefradraget, må jeg sige, at så kender jeg godt til det, men jeg synes altså ikke, det tjener noget formål i denne debat at komme ind i en lang diskussion om noget, der ikke vedrører det, vi har på dagsordenen.
Christian Juhl (EL), 2011-12-20:
Jo, og jeg synes også, forslagsstilleren skulle tage imod den fremstrakte hånd, der er fra ministeren, i stedet for det her spil, som jeg ikke rigtig har luret af endnu, men som handler om, hvem det er, der fremsætter et forslag, og hvem der har fremsat et forslag, før det forslag blev fremsat, og hvem der endnu tidligere har fremsat et forslag.
Morten Østergaard (RV), 2010-01-29:
For det, vi gør, er, at vi trækker en streg i sandet og siger, at fra den 1. april 2011 udveksler statslige myndigheder kun information i åbne dokumentformater, jævnfør den liste, som vi så er enige om nogle principper for, som bl.a. kræver, at standarden i sin helhed kan implementeres af alle direkte på flere platforme.
Søren Søndergaard (EL), 2001-12-12:
Derfor er det også Enhedslistens håb, at vi under udvalgsbehandlingen af det her forslag kan få en bredere drøftelse af, hvordan vi kan sikre børn ret til omsorg og pleje under sygdom, også når de ikke er på sygehus, og også når sygdommen ikke er så alvorlig, at de kunne have været på sygehus, og også når de ikke er langvarigt syge.
Charlotte Antonsen (V), 2004-11-23:
Derfor vil jeg gerne spørge hr. Jan Petersen: Er det ikke korrekt, at Socialdemokratiets skattereformudspil – så må vi jo håbe, at hr. Jan Petersen har studeret det, når han ikke har studeret vandmiljøplanen – er underfinansieret med 15 mia. kr.?
Per Clausen (EL), 2009-05-11:
Det forudsætter så, at vi også i forhold til energibesparelserne satser på en energirenovering af alle bygninger inden 2040, for det er rigtigt, som nogle siger, at det jo er meget godt at have visionære planer for, hvordan nybyggeriet skal være, men uanset hvad vi gør, så står boligerne og bygningerne jo i mange år, og det skal de også, for det ville være et håbløst energispild at rive de gamle ned og bygge nogle nye overalt.
Per Ørum Jørgensen (KF), 2005-05-27:
For det første fordi man skal se på barnets tarv, for det andet fordi det ikke kan lade sig gøre i praksis, og for det tredje fordi det kan få konsekvenser – jeg tør ikke sige, om det rent faktisk er tilfældet – for vores relationer med de donorlande, som vi i forvejen adopterer børn fra.
Jan Johansen (S), 2020-02-04:
Som ministeren var inde på, betyder aftalen, at der er 120 boliger i den røde zone, som får tilbudt frivilligt opkøb, støjisolering eller en kontant kompensation på 140.000 kr., mens resten, nemlig ca. 1.500 i gul zone, kan få en kompensation på 70.000 kr. eller støjisolering af hjemmet.
Thor Pedersen (V), 2004-03-10:
Og så vil jeg sige, at det tidspunkt, hvor SF rejste spørgsmålet, skulle så ligge forud for den 26. september sidste år, for det var det tidspunkt, hvor kommissoriet blev udarbejdet for embedsmandsgruppen, hvor der står, at der skal være balance, der skal være gensidighed, og vi har endda skrevet, at der, hvor det ikke anses for muligt at tilgodese borgeren i et parallelt system med det, der kunne gælde for borgeren over for det offentlige, skal man kunne dokumentere og begrunde, hvorfor det ikke kan lade sig gøre at give borgerne en særlig retsstilling eller en særlig godtgørelse.
Maja Panduro (S), 2009-10-22:
Sammenskrivningen af de her gældende regler øger gennemskueligheden, og opstramningen vedrørende fælles frister for sagsbehandlingstider og indførelsen af pligt til at begrunde afslag på visum og ret til at klage over afslag udgør en positiv forbedring for de udenlandske studerende, som måtte have lyst til at studere i et Schengenland, f.eks. Danmark.
Anne-Marie Meldgaard (S), 2003-01-29:
Det er mennesker, der har en faglig uddannelse, der har været ude på arbejdsmarkedet i mange år, som har brug for denne her undervisning, og de har måske endda brug for at have den i arbejdstiden i stedet for i fritiden, hvilket Venstres ordfører også understregede ved at sige, at Venstre prioriterede, at undervisningen netop skulle foregå ude i virksomhederne.
Ole Stavad (S), 2005-11-09:
Jeg vil godt spørge – selv om det fremgik af svaret, at der ikke er en konkret planlægning – om ministeren har lidt mere viden om den tidshorisont, som det her skal gennemføres inden for, og om ministeren kan give et tilsagn om, at hun og hendes ministerium vil gøre alt, hvad der overhovedet er muligt, for at sikre, at vi har alle vurderinger, inden der er noget, der går i gang her.
Steen Gade (SF), 2006-11-23:
Vi er i hvert fald erfarne herrer i denne sag, så hvis nogle prøver at lancere det som en ekstrem nyhed, at der nu skal til at købes grønt ind, vil jeg sige: Det er ikke os tre, man kan overbevise om det. Jeg må ikke tage formanden med, men vi er i hvert fald nogle, der er påvirket af, at vi har set, at det ikke har virket helt godt nok.
Kristian Thulesen Dahl (DF), 2003-09-09:
Men for at komme tilbage til det seriøse her: SF giver i ordførerindlægget her hjemmeserviceområdet megen opmærksomhed med hensyn til, at man lægger nogle byrder over på nogle ved at tage nogle tilskud fra nogle, og så er man bange for, at der er nogle, der bliver arbejdsløse, og så kommer der en udgift i dagpengesystemet i stedet for.
Troels Lund Poulsen (V), 2005-01-12:
Hvordan vi skal udvikle os i de kommende år, også over for den kommende terrortrussel, er det meget svært for mig at give et eksakt bud på, men jeg må tilslutte mig det, som statsministeren og udenrigsministeren har sagt i deres besvarelse, hvilket fint dækker Venstres holdning.
Samira Nawa (RV), 2024-01-25:
Jeg synes dog også, Enhedslisten i beslutningsforslaget kommer med en endog meget konkret model med nogle meget præcise beløb, og jeg er ikke nødvendigvis sikker på, at det er den rette model, men vi støtter, at der særskilt bliver lagt afgifter på brugen af privatfly.
Søren Kolstrup (EL), 2000-10-27:
Og forebyggende politik består for det første i en konsekvent kamp mod den kemiske baggrundsstråling og for det andet en konsekvent kamp mod pesticider: De skal udfases, de skal forbydes, og det kan ikke ske hurtigt nok. Desværre er der ikke politisk vilje til noget sådant, men derfor skal man ikke miste det hovedsigte.
Morten Bødskov (S), 2013-05-24:
Så er der spørgsmålet om tilslutning til konventionen og det at ratificere den: Det er rigtigt nok, som jeg sagde, at der er 29 lande, som har undertegnet konventionen, men jo altså kun 4 stater, som har ratificeret den på nuværende tidspunkt, og det er altså, som jeg sagde, Albanien, Montenegro, Portugal og Tyrkiet; de har ratificeret den.
Karsten Lauritzen (V), 2010-02-05:
Og jeg skal da være den første til at sige her, at hvis der skulle være skoler, der holder forældremøder, skole-hjem-samtaler og sådan noget, hvor elevens undervisning er i centrum, og som forbyder moren eller faren at komme, så synes vi ikke, det er i overensstemmelse med noget, der kommer til at gavne integrationen, så er vi bange for, at det skader integrationen.
Helene Brydensholt (ALT), 2025-11-28:
Ministeren får det til at lyde, som om det jo er det rene paradis for de børn, der bor på udrejsecentre, selv om ministeren jo egentlig i sin tale anerkendte, at der er lavet en rapport af Røde Kors, som jo viser massiv mistrivsel blandt børnene.
Line Barfod (EL), 2002-01-09:
På andre områder i samfundet er det jo muligt at foretage nogle undersøgelser af behovet, inden man gennemfører de nødvendige ændringer. Så sagde hr. Flemming Oppfeldt, som jeg nu kan huske det, at det skulle være fællesskabet, der skulle bestemme, og ikke det enkelte individ.
Morten Østergaard (RV), 2010-09-07:
Jeg tror, at man, hvis man sådan har betragtet optakten til den her finanslovdebat udefra, jo vil undre sig over, at Dansk Folkeparti, der er støtteparti for regeringen, har droppet at komme med et finanslovudspil, fordi man synes, at det nogenlunde er, som det skal være, mens Det Konservative Folkeparti, der jo er en del af regeringen, dagen efter der blev fremsat finanslovforslag, præsenterede en hærskare af ændringsforslag.
Pernille Skipper (EL), 2016-11-22:
I et demokrati og et land som Danmark, hvor man konsekvent bryster sig af at være blandt de mindst korrupte, er det da fair nok, når der ryger penge fra virksomheder over til partier – partier, der er med til at træffe beslutninger, som bl.a. betyder ekstremt lukrative aftaler for selv samme virksomheder – at borgerne og vælgerne, der skal sætte deres kryds, får lov til at følge med i, hvad der foregår, og hvor mange penge der ryger frem og tilbage.
Rune Lund (EL), 2017-05-24:
Det vil vi heller ikke, og vi tror på det, bl.a. fordi vi kan se, at der er vinduesproducenter i f.eks. Holland og Storbritannien, som er i stand til at producere vinduer, som lever op til de krav, som der er indført der, og som samtidig også fungerer både i forhold til større renoveringer, men også ved nybyggeri.
Maja Panduro (S), 2010-12-01:
Men jeg er helt sikker på, at socialministeren godt ved – for vi har diskuteret det her i salen tidligere – at vi fra Socialdemokraterne jo har foreslået, at man faktisk skulle ligestille kommunerne på det her område, så kommunerne også får mulighed for at tilbyde tilkøbsydelser, så man kan konkurrere på lige vilkår, og så man ikke, netop som man nu i endnu højere grad vil, skævvrider markedet og stiller de private uforholdsmæssigt bedre end de offentlige tilbud, ligesom man jo i øvrigt har gjort i sundhedsvæsenet.
Karina Lorentzen Dehnhardt (SF), 2023-04-21:
Jeg synes ikke, det er godt nok, og det er især meget slemt, at det her problem med chikanøse aktindsigter, som bruges mod offentligt ansatte, også er røget ned i den store syltekrukke, på trods af at der lå et forslag, som godt nok havde nogle skønhedsfejl, men som jeg tror vi kunne have rettet.
Carl Valentin (SF), 2020-11-24:
På miljøområdet har vi allerede behandlet et lovforslag om at regulere på fyringsanlæg ved at nedlægge gamle brændeovne og stille krav om installation af partikelfiltre for at sænke mængden af CO 2 i luften samt partikelforureningen, men det er vigtigt, som lovforslaget giver udtryk for, at regulere på alle varmekilder, der præsenterer et større klimaaftryk og mere partikelforurening end højst nødvendigt, hvis vi skal nå vores mål på 70 pct. reduktioner.
Villy Søvndal (SF), 2003-01-21:
Bare et enkelt spørgsmål om den negative sociale arv, som regeringen har gjort et stort nummer ud af at bryde: Opfatter ministeren ikke de markante besparelser for flere og flere børn i daginstitutionerne og SFO-ordningerne som et problem i forhold til at bekæmpe den negative sociale arv?